CELEX: 62012CN0104
Language: lt
Date: 2012-02-29 00:00:00
Title: Byla C-104/12: 2012 m. vasario 29 d. Bundesfinanzhof (Vokietija) pateiktas prašymas priimti prejudicinį sprendimą byloje Finanzamt Köln-Nord prieš Wolfram Becker

12.5.2012   
            
            
               LT
            
            
               Europos Sąjungos oficialusis leidinys
            
            
               C 138/5
            
         2012 m. vasario 29 d.Bundesfinanzhof (Vokietija) pateiktas prašymas priimti prejudicinį sprendimą byloje Finanzamt Köln-Nord prieš Wolfram Becker
   
   (Byla C-104/12)
   2012/C 138/08
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Bundesfinanzhof
   
   
      Šalys pagrindinėje byloje
   
   
      Kasatorė: Finanzamt Köln-Nord
   
   
      Kita kasacinio proceso šalis: Wolfram Becker
   
      Prejudiciniai klausimai
   
   
               1.
            
            
               Ar tiesioginis ir nedelsiant atsirandantis ryšys, laikomas reikšmingu Teisingumo Teismo praktikoje, susijusiose su sąvokos „savo apmokestinamiesiems sandoriams“, kaip tai suprantama pagal Direktyvos 77/388/EEB (1) 17 straipsnio 2 dalies a punktą, aiškinimu, yra nustatomas
               
                           —
                        
                        
                           pagal objektyvų apmokestinamajam asmeniui suteiktos paslaugos (šiuo atveju — gynėjo baudžiamojoje byloje veikla, kuria siekiama, kad fizinis asmuo nebūtų nuteistas baudžiamąja tvarka) turinį arba
                        
                     
                           —
                        
                        
                           pagal suteiktos paslaugos (šiuo atveju — ekonominė apmokestinamojo asmens veikla, kurią vykdydamas fizinis asmuo tariamai padarė nusikalstamą veiką) apmokestinimo momentą?
                        
                     
         
               2.
            
            
               Jei svarbus yra apmokestinimo momentas: ar pagal Direktyvos 77/388/EEB 17 straipsnio 2 dalies a punktą apmokestinamasis asmuo, kuris kartu su darbuotoju paveda suteikti paslaugą, turi teisę atskaityti visą mokestį ar tik jo dalį ir kokie reikalavimai nustatomi pagal Direktyvos 77/388/EEB 22 straipsnio 3 dalies b punkto penktą įtrauką pateikiamai sąskaitai faktūrai tuomet, kai paslauga suteikiama keliems gavėjams?
            
         
      (1)  1977 m. gegužės 17 d. Šeštoji Tarybos direktyva dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas (OL L 145, p. 1; 2004 m. specialusis leidimas lietuvių k., 9 sk., 1 t., p. 23)